Raginherus Nooms

Raginherus Nooms, notus cognomine Zeeman (Nauta) (vulgo: Reinier Nooms; Amstelodami anno 1623 natus; Amstelodami anno 1664 mortuus) fuit saeculi aurei chalcographus, pictor et delineator Nederlandicus.

 Biographia 

Probabilissime Amstelodami natus et piscatorum filius, primum in nave laboravit, per mare nostrum et secundum Africae litora occidentalia innansDictionnaire de la Peinture Online Larousse, negotiationis Nederlandicos gressus praecipuos consequens. Fortasse se ipsum erudiitSphinx Fine ArtThe Web Gallery of Art et Lugduni Batavorum anno 1645, Londinii, Berolini pro rege Friderico, Lutetiae de 1650 usque ad 1652, ubi ob patronorum curam advenit et facierum urbanarum marinarumque pictor claruit, et Amstelodami a 1652 usque ad 1664 laboravitRijksbureau voor Kunsthistorische Documentatie.

Praecipue ruris et urbanas facies, saepe hiemales et italicas, prospectus maritimos, argumenta marina, aedificia atque monumenta perfecit, pigmentis oleariis utens.
Etiam chalcographus fuit: tabulas de Lutetia(Le Faubourg Saint-Marcel, Musei Lupariensis prospectus, aulae imago vera), Amstelodami aedificia et portus Nederlandicos sculpsit, omnino 170. Hae tabulae inter primas diligenter urbium aedificia reddiderunt et duodevicesimi saeculi numerosorum prospectuum urbanorum antepraecursores fuerunt. Chalcographum Francogallicum Carolum Meryon divino instinctu concitaverunt.

Inter opera sua argumenta marina novissima sunt, exempli gratia pictura parva Marine, nunc in Museo Lupariensi, vel Sinus (apud Pinacothecam Nationalem Daniae), in quibus artifex lucis effectus coloratos inter aquam et coelum ostendit et quae a Ludolpho Backhuysen et Gulielmo van de Velde adducuntur. Haec opera ad medii saeculi rationem spectant. Pictura Labronis proelium, autem, positivior est, quae Henrici Vroom opera admonet. Eius facies italicae, ut Portus mediterranei et Sinus italicus, a coloribus intentissimis et luce flava, aerem meridionalem excitante, denotantur, et proprium fabulosium exhibet, quod saeculi finis pingendi rationem dramaticiorem praenuntiat. Eius argumentarum marinarum nota est ad singula depingenda cura, operarum nauticarum peritiam indicans: enim saepe nautarum et operariorum navium rimarum obturationem perficientorum negotium cotidianum effigiavit.

Eius opera R.Zeeman obsignare consuescebat.

 Opera 
 Navium rimarum obturatio in Ij (Amstelodami), pictura supra tela cum pigmento oleario, 49 × 64 cm, 1635 fere, Rijksmuseum, Amstelodami
 Naves receptaculum in Ij expectantes (Amstelodami), pictura supra tela cum pigmento oleario, 63 x 83 cm, apud Collectionem privatamNaves in receptaculo in Ij - The Web Gallery of Art
 Ante sabuli aggerum proelium, pictura supra tela cum pigmento oleario, 91,4 × 111,8 cm, 1640, apud Museum patrium maritimum, GrenoviciAnte sabuli aggerum proelium - Communia
 Labronis proelium navale, pictura supra tela cum pigmento oleario, 142 × 225 cm, apud Rijksmuseum, AmstelodamiLabronis proelium navale - Communia
 Amstelodami portus prospectus, pictura supra tela cum pigmento oleario, High Museum of Art, AtlantaAmstelodami portus prospectus - Communia
 Reguli fossa (Prinsengracht) et Ecclesia septemtrionalis (Noorderkerk) Amstelodami, chalcographia, 13,5 x 24,8 cm, 1657-1662, Rijksmuseum, Amstelodami
 Argumentum marinum, pictura cum penicillo et atramento, dextra deorsum obsignata R. ZeemanArgumentum marinum - Communia

 Notae 

 Bibliographia 





 Nexus externi 

 Raginherus Nooms in Amstelodami Rijksmuseum 
 Raginherus Nooms in Artnet 
 Raginherus Nooms in Artcyclopedia 
 Raginherus Nooms - Base Joconde 

Categoria:Pictores Nederlandiae
Categoria:Artifices Nederlandiae
Categoria:Chalcographi
Categoria:Scalptores